19.1.2011 Jurnalul Oficial al Uniunii Europene L 149 REGULAMENTUL (UE) NR. 35/2011 AL COMISIEI din 18 ianuarie 2011 de modificare a Regulamentului (UE) nr. 595/2010 în ceea ce priveşte o extindere a perioadei de tranziție pentru utilizarea anumitor certificate de sănătate pentru lapte și produse lactate, ser de ecvidee și produse din sânge tratate, exclusiv cele provenite de la ecvidee, destinate fabricării de produse tehnice (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (CE) nr. 1774/2002 al Parla- mentului European și al Consiliului din 3 octombrie 2002 de stabilire a normelor sanitare privind subprodusele de origine animală care nu sunt destinate consumului uman (!), în special articolul 32 alineatul (1) primul și al doilea paragraf, întrucât: (1) Regulamentul (UE) nr. 595/2010 al Comisiei din 2 iulie 2010 de modificare a anexelor VIII, X și XI la Regula- mentul (CE) nr. 1774/2002 al Parlamentului European și al Consiliului de stabilire a normelor sanitare privind subprodusele de origine animală care nu sunt destinate consumului uman (?) a introdus cerințe pentru plasarea pe piață şi importul de sânge și produse din sânge de ecvidee și a modificat cerințele existente privind importul de ser de ecvidee din țări terțe destinat unor utilizări tehnice. Regulamentul menționat anterior a intrat în vigoare la 28 iulie 2010. (2) Articolul 2 din Regulamentul (UE) nr. 595/2010 prevede o perioadă tranzitorie până la 31 august 2010, în care statele membre acceptă transporturile de subproduse animale însoțite de un certificat de sănătate completat şi semnat în conformitate cu modelele de certificate corespunzătoare, astfel cum se menționează în capitolul 2, capitolul 4(A), respectiv capitolul 4(D) din anexa X la Regulamentul (CE) nr. 1774/2002, înainte de intrarea în vigoare a Regulamentului (UE) nr. 595/2010. (3)  Din cauza dificultăților de adaptare la noile reglementări, unii operatori economici-cheie au cerut o extindere a perioadei de tranziție. (4) Regulamentul (CE) nr. 1069/2009 al Parlamentului European şi al Consiliului din 21 octombrie 2009 de stabilire a unor norme sanitare privind subprodusele de origine animală şși produsele derivate care nu sunt destinate consumului uman și de abrogare a Regula- mentului (CE) nr. 1774/2002 (*) se aplică de la 4 martie 2011 şi introduce noi cerințe pentru importuri; perioada de tranziție ar trebui extinsă în mod cores- punzător. JO L 273, 10.10.2002, p. 1. () JO L 173, 87.2010, p. 1. JO L 300, 14.11.2005, p. 1. (5) Pentru a preveni perturbarea comerţului cu subproduse animale care sunt însoțite de un certificat de sănătate completat şi semnat în conformitate cu modelele de certificate corespunzătoare, astfel cum se menţionează în Regulamentul (CE) nr. 1774/2002, înainte de 28 iulie 2010, prezentul regulament ar trebui aplicat retroactiv de la 1 septembrie 2010. Este necesar ca prezentul regulament să intre în vigoare de urgență, pentru a preveni potențialele perturbări de natură comercială. Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 Articolul 2 din Regulamentul (UE) nr. 595/2010 se înlocuieşte cu următorul text: „Articolul 2 Provizoriu, până la 4 martie 2011, statele membre acceptă transporturile de lapte şi produse lactate, ser de ecvidee şi produse din sânge tratate, exclusiv cele provenite de la ecvidee, destinate fabricării de produse tehnice, care sunt însoțite de un certificat de sănătate completat şi semnat în conformitate cu modelele de certificate corespunzătoare, astfel cum se menționează în capitolul 2, capitolul 4(A), respectiv capitolul 4(D) din anexa X la Regulamentul (CE) nr. 1774/2002, înainte de intrarea în vigoare a prezentului regulament. Până la 30 aprilie 2011, statele membre acceptă astfel de transporturi dacă certificatele de sănătate însoțitoare au fost completate și semnate înainte de 5 martie 2011.” Articolul 2 Prezentul regulament intră în vigoare în ziua următoare datei publicării în Jurnalul Oficial al Uniunii Europene. Regulamentul se aplică de la 1 septembrie 2010.